
Ministru kabineta noteikumi Nr. 337
Rīgā 2026. gada 16. jūnijā (prot. Nr. 33 14. §)
Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (Latvijas Vēstnesis, 2023, 173. nr.; 2024, 7., 119. nr.; 2025, 20. nr.; 2026, 15., 77. nr.) šādus grozījumus:
· 1. Izteikt 10. punktu šādā redakcijā:
· "10. Pasākuma Atveseļošanas fonda finansējums ir 5 322 717 euro. Papildus pasākuma finansējumu veido:
· 10.1. valsts budžeta finansējums pievienotās vērtības nodokļa segšanai indikatīvi 973 097 euro;
· 10.2. pašvaldības budžeta finansējums vai privātais finansējums pievienotās vērtības nodokļa segšanai, ja projektā īsteno šo noteikumu 20.7. apakšpunktā minēto atbalstāmo darbību;
· 10.3. pašvaldības budžeta finansējums un privātais finansējums, ja projekta izmaksas pārsniedz pieejamo Atveseļošanas fonda finansējumu."
· 2. Papildināt ar 19.2 punktu šādā redakcijā:
· "19.2 Ja ministrija pasākumā ir piešķīrusi šo noteikumu 19.1 punktā minētās papildu kvotas, tā (ja nepieciešams) pēc šo noteikumu 7.2. apakšpunktā minētā mērķrādītāja sasniegšanas noteiktajā termiņā var saskaņot, ka jebkurš šī pasākuma finansējuma saņēmējs drīkst turpināt šo noteikumu 4. punktā minētās mērķa grupas personu mājokļu pielāgošanu līdz 2026. gada 15. novembrim (ieskaitot). Mērķa grupas personām pielāgoto mājokļu skaits no 2026. gada 15. augusta (ieskaitot) līdz 2026. gada 15. novembrim (ieskaitot) nepārsniedz šo noteikumu 19.1 punktā minēto papildu kvotu skaitu."
· 3. Izteikt 29.3.1. apakšpunktu šādā redakcijā:
· "29.3.1. ja projektā nav plānota šo noteikumu 20.7. apakšpunktā minētās atbalstāmās darbības īstenošana pēc 2026. gada 14. augusta vai šo noteikumu 19.2 punktā noteiktajā kārtībā nav saskaņota šo noteikumu 4. punktā minētās mērķa grupas personu mājokļu pielāgošanas turpināšana līdz 2026. gada 15. novembrim (ieskaitot), finansējuma saņēmējs līdz 2026. gada 14. augustam (ieskaitot) sagatavo noslēguma maksājuma pieprasījumu, kurā pamato projektā faktiski veiktās izmaksas, to apmēru un šo noteikumu 7.2. apakšpunktā minētā mērķrādītāja sasniegšanu, un  pievieno šo noteikumu 8.3. apakšpunktā minēto dokumentu un informācijas kopumu;".
· 4. Izteikt 29.3.1.1 apakšpunktu šādā redakcijā:
· "29.3.1.1 ja projektā ir paredzēta šo noteikumu 20.7. apakšpunktā minētās atbalstāmās darbības īstenošana pēc 2026. gada 14. augusta vai šo noteikumu 19.2 punktā noteiktajā kārtībā ir saskaņota šo noteikumu 4. punktā minētās mērķa grupas personu mājokļu pielāgošanas turpināšana līdz 2026. gada 15. novembrim (ieskaitot), noslēguma maksājumu var iesniegt līdz 2026. gada 15. novembrim (ieskaitot), ievērojot, ka šo noteikumu 7.2. apakšpunktā minētā mērķrādītāja sasniegšana ir pamatota šo noteikumu 29.2.1.1 apakšpunktā minētajā starpposma maksājumā;".
· 5. Papildināt ar 31.10.1 apakšpunktu šādā redakcijā:
· "31.10.1 ja projektā ir paredzēta šo noteikumu 20.7. apakšpunktā minētās atbalstāmās darbības īstenošana vai šo noteikumu 19.2 punktā noteiktajā kārtībā ir saskaņota šo noteikumu 4. punktā minētās mērķa grupas personu mājokļu pielāgošanas turpināšana līdz 2026. gada 15. novembrim (ieskaitot), noslēguma progresa pārskata iesniegšanai datus uzkrāj un ievada vadības informācijas sistēmā šo noteikumu 27. punktā minētajā līgumā noteiktajā termiņā, bet ne vēlāk kā līdz 2026. gada 15. novembrim (ieskaitot);".

